Young Sheldon

Young Sheldon () estas usona komedia televidserio sur CBS kreita fare de Chuck Lorre kaj Steven Molaro. La serio estas kromprodukta antaŭdaŭrigo de The Big Bang Theory, premierita kiel speciala antaŭprezento la , kaj du tagojn poste, CBS akiris la serion por plena sezono de 22 epizodoj. La , novaj epizodoj komencis esti elsenditaj ĉiusemajne.

 Temo 
Okazanta en 1989, Young Sheldon rakontas la historion de la infanaĝo de Sheldon Cooper, lian eniron en mezlernejon je la frua aĝo de 9 jaroj, kaj la rilaton kiun Sheldon havas kun la resto de siaj familianoj.

Por naŭjara Sheldon Cooper (Iain Armitage), ne estas facile kreski en Teksaso. Esti privilegiita menso kapabla kompreni altnivelan matematikon kaj sciencon ne ĉiam helpas en loko kie eklezio kaj usona piedpilko fokusigas la atenton. Do dum la vundebla, talenta kaj naiva Sheldon devas lerni rilati kun la mondo, lia konvencia familio devas lerni rilati kun li.

Lia patro, George (Lance Barber), baraktas kiel trejnisto de mezlerneja futbalteamo same kiel patro de knabo kiun li ne komprenas. La patrino de Sheldon, Mary (Zoe Perry), protektas kaj instigas sian filon en urbo kie la knabo ne adaptiĝas. La pli maljuna frato de Sheldon, Georgie (Montana Jordan), provas elstari en mezlernejo, sed estas malfacile esti populara kiam oni partigas klason kun sia "speciala" naŭjara frato.

Finfine, la ĝemelino de Sheldon, Missy (Raegan Revord), kiu foje indignas pro la troa atento kiun ŝia frato ricevas, ĉiam finas esti la nura persono kiu diras al Sheldon la aferojn kiaj ili estas.

 Vidu ankaŭ 
 The Big Bang Theory
 The Wonder Years

 Eksteraj ligiloj 




Kategorio:Televidaj programoj de CBS
Kategorio:Anglalingvaj televidaj programoj
Kategorio:Televidaj serioj aperintaj en 2010-2019
Kategorio:Televidaj serioj pri familioj
Kategorio:The Big Bang Theory
Sheldon
Kategorio:Antaŭdaŭrigoj